Μπουγάτσα με κιμά από γνωστό Θεσσαλονικιό μάστορα του είδους
Μια εξαιρετική συνταγή για μπουγάτσα με κιμά από έναν μάστορα του είδους. Μας δίνει όλες τις οδηγίες για να πετύχουμε το φύλλο αλλά κι ένα κόλπο για τη γέμιση.
1 δόση ζύμη για φύλλο αέρος, 500 γρ. κιμάς ανάμεικτος: μισός μισός μοσχαρίσιος με χοιρινό ή μισός μισός μοσχαρίσιος με πρόβειο , 3 μεγάλα ξερά κρεμμύδια, ψιλοκομμένα , 4 λεπτά πράσα (το λευκό και το τρυφερό πράσινο μέρος), ψιλοκομμένα , 1 κουτ. σούπας πάπρικα γλυκιά , 1 κουτ. σούπας ξερή ρίγανη, τριμμένη , 30 ml ελαιόλαδο , αλάτι, φρεσκοτριμμένο πιπέρι
Για να φτιάξουμε τη γέμιση με ανάμεικτο κιμά, ξεκινάμε ζεσταίνοντας σε μια φαρδιά και ρηχή κατσαρόλα το ελαιόλαδο σε μέτρια φωτιά και σοτάρουμε τα κρεμμύδια και τα πράσα λίγα λεπτά, μέχρι να μαραθούν.Προσθέτουμε 1-2 κουτ. σούπας νερό και αχνίζουμε, μέχρι το νερό να σωθεί. Προσθέτουμε τον κιμά και τον σπάμε αμέσως και γρήγορα με ξύλινη κουτάλα, για να κομματιαστεί καλά και να μη μείνουν συμπαγείς σβόλοι.Συνεχίζουμε το μαγείρεμα σε μέτρια φωτιά, για 10-15 λεπτά, ανακατεύοντας τακτικά, μέχρι ο κιμάς να αλλάξει παντού χρώμα και να σωθούν τα περισσότερα υγρά που θα βγάλει. Προσέχουμε όμως να μη στεγνώσει εντελώς.Περίπου στα μισά του μαγειρέματος αλατοπιπερώνουμε και προσθέτουμε την πάπρικα. Λίγο πριν αποσύρουμε το σκεύος από τη φωτιά, ρίχνουμε και τη ρίγανη και ανακατεύουμε.Αφήνουμε τον κιμά να κρυώσει πριν τον χρησιμοποιήσουμε στην μπουγάτσα. Για τη ζύμη, το άνοιγμα και γέμισμα των φύλλων και το ψήσιμο δείτε αναλυτικά τις οδηγίες εδώ.
Αλεύρι (ζύμες),Ανάμεικτος κιμάς,Κρεμμύδι